Roland Garros 2016 – muški singl
Branilac titule Stanislas Wawrinka izgubio je u polufinalu od Andyja Murraya, koji je postao prvi Britanac nakon Bunnyja Austina 1937. koji se plasirao u finale. Novak Đoković osvojio je prvu titulu na Roland Garrosu u karijeri savladavši Murraya u finalu 3–6, 6–1, 6–2, 6–4. Time je postao osmi teniser u historiji koji je u karijeri osvojio sva 4 Grand Slam turnira. Također je ostvario nekalendarski Grand Slam, postavši prvi teniser nakon Roda Lavera 1969. koji je bio vlasnik sve četiri GS titule u isto vrijeme. Postao je i prvi igrač nakon Jima Couriera 1992. koji je osvojio Australian Open i Roland Garros u istoj kalendarskoj godini. Ovaj turnir bio je prvi Grand slam turnir na kojem Roger Federer nije igrao u glavnom dijelu žrijeba još od US Opena 1999, prekinuvši niz od 65 uzastopnih učešća na Grand slam turnirima.